Comunicat de presă

17.05.2015

**Casa de Cultură „Friedrich Schiller” şi Universitatea Națională de Arte București organizează marți 19 mai 2015, la ora 18:00, vernisajul expoziţei de artă vizuală „*Povești cu și despre păpuși*”, la sediul Casei Schiller din str. Batiștei nr. 15.**

Expoziţia are ca subiect principal păpuşa unicat supradimensionată, încadrată stilistic, inspirată din spaţii culturale diverse: Africa, India, Japonia, Mexic, Germania, Franţa, Anglia, America de Nord sau spaţiul ex sovietic. Cu acest prilej, tinerii creatori aduc în actualitate poveşti cunoscute sau neştiute, rescriind trasee tradiţionale, cărora le conferă un aer proaspăt, modern, sub forma păpuşilor personalizate (realizate în general din material textil imprimat, colat, brodat sau ţesut), decorate cu motive specifice diverselor arii stilistice. Pe simeze vor putea fi admirate şi studii de desen artistic documentar, studii de culoare sau suporturi textile imprimate serigrafic.

Expun: Steliana Bădălău, Iulia Bălăşoiu, Raluca Diaconu, Dana Dincă, Oana Doruş, Bianca Ivan, Cristian Mengheşi, Daria Vlad, Andreea Stăncălie, studenţi ai ciclului Licenţă - anul II şi Master - anul II, Departamentul Arte Textile şi Design Textil, Facultatea de Arte Decorative şi Design, Universitatea Naţională de Arte Bucureşti, coordonaţi de conferenţiar univ. dr. Daniela Frumuşeanu.

La vernisaj studenţii vor antrena publicul într-un joc interactiv, și vor imprima suporturi din hârtie divers colorate cu ajutorul ştampilelor confecţionate de ei.

Menţiune: în perioada 8 - 31 martie 2015, expoziţia a fost găzduită de Muzeul Naţional al Satului ,,Dimitrie Gusti”.

***Expoziţia*** va fi prezentată de criticul de artă **Bogdan Luchian Panţu** și **Clementina Timuș** (UZPR).

***Recită*:** **Cristina Elena Lascu.**

***Curator/ organizator:* conf. univ. dr.Daniela Frumușeanu**

***Manager Casa de Cultură „Friedrich Schiller***”: **Mariana DULIU**

Sponsor oficial: **REMBRANDT ART CENTRE.**

Parteneri: **Uniunea Artiştilor Plastici din România, Asociaţia Femeilor Universitare, Fundaţia Ileana Mustatza, Asociaţia D’Arte Da Vinci.**

Parteneri media: **MODERNISM, Agenţia de carte, Art Out, Dialog Textil, Vreau Arta.ro, Top Business, Piaţa de artă.**

Concept materiale promoţionale: **Daniela Frumuşeanu**

Imagine și realizare grafică: **Dana Dincă**

**Intrarea este gratuită.**

Expoziţia poate fi vizitată în perioada 19 - 28 mai 2015, între orele: 10:00 – 16:00 luni-miercuri, 10:00 – 18:00 marţi-joi și 10:00 – 17:00 sâmbătă.